Anne Pescatore

D'Anne Pescatore-Feltz, gebuer als Anne Catherine Feltz, genannt Laroche, den 18. Oktober 1842 zu Sierk, a gestuerwen den 10. Abrëll 1933 zu Lëtzebuerg, war eng lëtzebuergesch MolerinWelter, J., réd. (1993) Rétrospective: Cent ans d'art luxembourgeois 1893-1993. Lëtzebuerg: Cercle artistique de Luxembourg / Crauthem: Lux-Print. ISBN 2-919970-24-0.. Si war dat zweet vu véier Kanner vum Jean Henry Feltz (1812 – 1891) an der Élisabeth Pion (1814 – 1855).

D'Anne Feltz huet am Atelier vun hirer Mamm geléiert molenHerr, L. (2001) Signatures, portraits et auto-portraits: artistes plasticiens au Luxembourg. Lëtzebuerg: Éditions Saint-Paul. ISBN2-87963-382-6. S. 248.. D'Anne Feltz huet haaptsächlech Nature-mortë mat Blummen an Uebst gemoolt; si war Member vum Cercle artistique de Luxembourg. Am Alter vun uechtzeg Joer huet si nach um Salon des arts de la Lorraine deelgeholl"Mme Anne Pescatore", L'indépendance luxembourgeoise 31. Dezember 1921.. Bekannt sinn och en ettlech Exlibrissen déi si entworf huet.

Si huet sech den 28. Abrëll 1863 an der Stad Lëtzebuerg mam Dominique-Antoine Pescatore (1842 – 1916) bestuet. D'Koppel krut aacht Kanner, dorënner den Théodore (1871 – 1931) an d'Françoise Pescatore (1877 – 1954).

D'Anne Feltz ass am Alter vun 90 Joer gestuerwen a gouf um Nikloskierfecht begruewen.

Wierk

 Um Spaweck 

 Kuckt och 
 Lëscht vu lëtzebuergesche Konschtschafenden
 Pescatore (Famill)

Kategorie:Lëtzebuergesch Moler
Kategorie:Gebuer 1842
Kategorie:Gestuerwen 1933
Kategorie:Membere vum Cercle artistique de Luxembourg